**«Әулиекөл ауданы әкімдігінің білім бөлімінің Н.Островский атындағы Аманқарағай орта мектебі» ММ**

**Қой жүні - қазақ халқының тұрмысында.**

**Секция:** қазақ тілі мен әдебиеті

**Жобаның авторы**: Долдашева Жібек, 8 сынып оқушысы

**Жетекші:** Жайлибаева Г.Қ., қазақ тілі мен әдебиеті мұғалімі

**2015**

**Мазмұны:**

**Резюме..............................................................................................................................3**

**I.Кіріспе .................................................................................................................6**

**II. Абстракт............................................................................................................4-5**

**III.Негізгі бөлім......................................................................................................4-15**

**1. Төрт түліктің бірі-қой.....................................................................................**

**2.Жүн және жүн өңдеу....................................................................................**

**2.1 Қой қырқу.................................................................................................**

**2.2. Қойдың жүн өнімділігін бағалау. ..............................................**

**3.Жүнді жіктеу және стандарттау......................................................................**

**4.Қой жүнінің емдік қасиеттері................................................................**

**5.Киіз басу технологиясы. ......................................................................**

**6.**[**Жүн және олардан жасалатын заттар.**](http://koshpendiler.ru/index.php/koloner/zhun-cyrmak/#zhun)**.......................................................**

**IV. Қорытынды...................................................................................... 16**

**V. Пайдаланған әдебиеттер...................................................................17**

**Абстрактна 3 языках**

Ғылыми жұмыста қазақ халқының күнделікті тұтыну бұйымына айналған қой жүнін қарастырaмыз.

**Тақырыптың өзектілігі:** Киізден жасалған бұйымдар сыртқы түрінің әдемілігімен жылылығымен көзге түседі және оларды халық көп тұтынады. Біздің қазіргі ұрпақтар өз халқының жүн өңдеу өнеркәсібін жаңа технологияларға арқа сүйей отырып, оны елге таныту керек.

**Зерттеу мақсаты:**Халықтық қолөнерді жаңғырту, қазақтың киіз басу өнерінің қыр-сырын, ерекшелігін, одан жасалатын заманауи эксклюзивті-дизайнерлік  дүниелерді Қазақстанның қалаларына, шетелдерге таныту.

Аталған мақсатқа жету үшін мынадай **міндеттер** қойылады:

-қазақ халқының қолөнерін қазіргі кез бен өткен дәуірдегі ұқсастығы мен айырмашылығын көрсету.

-таза жүннен жасалған киіз өнерін ұлттық ою-өрнектермен әшекейлендіріп, өз тарапымыздан өзіндік қайталанбас ерекшеліктерімізді, осылайша жандандыруға тырысу.

-қазақ халқының экологиялық тұрғыдан таза өнеркәсіптік шикізат құндылығын таныттыру.

**Ғылыми жұмыстың болжамы:**Бірнеше жыл бұрын таза жүннен жасалған киіз киімдерді ауылдық өмірімен байланыстырған. Енді дизайнерлер мен сәнқойлар жасаған қыз-келіншектерге арналған көйлектер мен аяқ киімдер нағыз қысқы трендке айналып, қазіргі жастар күнделікті өмірде өздеріне қажетті киім ретінде пайдаланады деген ойдамыз.

**Зерттеу кезеңдері:**

1.Тақырып бойынша материалды жинастыру.

2.Зерттеу тәсілдерін іздестіру, жетілдіру, мақұлдау.

3.Жұмысымыздың құрылымын жасау.

4.Ғылыми жобаға қосымша мәліметтер құрастыру.

**Зерттеу объектісі:**Жүн арқылы киіз және киізден жасалатын өнімдер.

**Зерттеуге арқау болған:**Қазақ халқының қолөнері мен мәдениеті.

**Зерттеу әдістері**:салыстыру, талдау, талқылау.

**Жұмысымыздың жаңалығы:**Көшпелі халықтар баққан қойдың жүнінен экологиялық таза, қыста тоңдырмайтын, көктем, жазда терлетпейтін, жүз пайыз табиғи, синтетикалық қоспасыз, ешкімде жоқ заманға сай, сәнді киіз бұйымдардыкүнделікті өмірде пайдалану.

**Практикалық мағынасы:** Біздің жұмысымыз келешек жастарға қазақ халқының қолөнері мен мәдениетін паш ету.Жазылған ғылыми жұмысты мектептерде, дизайнерлік оқу орындарында қосымша материал ретінде қолдануға болады.

**Сауалнама**

**1.Ауыл шаруашылығында үй жануарының қай түрін ұстау пайдалырақ деп есептейсіз?**

1)Сиыр

1. Қой
2. Ешкі
3. Жылқы
4. Өз жауап нұсқасы

**2Неліктен,алдындағы жауабыңызды түсіндіріңіз ?**

**3.Қой малының негізгі пайдасы неде деп есептейсіз?**

1. Тері
2. Ет
3. Жүн
4. Мал басын көбейтуге
5. Өз жауап нұсқасы

**4.Қойдың жүнін неге жаратасыз?**

1) ұлттық қолөнер бұйымдарын жасауға

2)жылыту материалы ретінде қолдануға

3)ешқайда қолданбаймын

4)Өз жауап нұсқасы

**5.Қой жүнінің пайдаланудың қазіргі замандағы өндірістегі алатын орны?**

1)орташа

2)жоғары

3)төмен

4) Өз жауап нұсқасы

**Кіріспе**

Төрт түлік малдың жүні қазақ халқының өмір тіршілігінде үлкен роль атқарған.Оны ұқсатуды ел бұдан мыңдаған жылдар бұрын білген.

Еті – ас, сүті – сусын, жүні мен терісі – киім мен баспанасының жабдығы болған қой және ешкі халық тілінде де ерекше тілдік бірліктермен таңбаланған. Қазақ тұрмысында ең көп пайдаланылатын жүннің түрі – қойдікі.

Тарихы тым арыдан тамыр алған жүн өңдеудің ұлттық өндірісі біршама дамыған, сан алуан тұрмыстық тұтыну бұйымдарын жасауға бейімделген.

Бүгінде жүн өңдеу өнеркәсібі жаңа технологияларға арқа сүйейді, алайда біздің көнерген бабаларымыз осы саланың қыр-сырын баяғыда-ақ жетік меңгерген, бабын біліп, баянды түрде іске асырған. Жүн арқылы киіз және киізден жасалатын өнімдер түрленіп дамыды. Ғалымдар аталған өнердің біздің топырақта жыл санауымызға дейінгі 1-мыңжылдықта қолданыста болғанын айтады. Мәселен, Пазырық қорғандарынан табылған заттар осының жанды айғағы. Бүгінде озық елдердің өзі біздің дәстүрлі өнерге қызыға, тамсана қарап, тіпті, түрлендіре отырып игіліктенуде.

Ауыл шаруашылығы саласын қолдау мақсатында жыл сайын қыруар қаржы бө­лініп келеді. Соның нәтижесін қашан кө­реміз?» деген ой-пікір оқта-текте айтылып қалады.

Жүн! Қойдың жүні! Бүгінгі жас буын қазақ халқыны бір кездері бір түйірін далаға тастамай, жуып, киіз үйдің киізінен бастап, текемет, сырмақ, көрпе, бөстек, пима, шұлық, қолғап, басқа да көптеген ұлттық заттар жасайтын экологиялық тұрғыдан таза жүннің бұл күнде қадірі кетті. Қазір ауылдарда қырқып алынған қой жүнін далаға тастайды, өртейді. Обал-ақ!

Шикізат та өзімізден, дайын өнім де өзімізден болған соң, бір жағы бұл мақтаныш, екін­шіден, қаншама адам осы саланың өзінде несібесін тауып жейтін. Әңгіменің түп-төркіні ысырап болып, шіріп, босқа өртелетін қой жүнін пай­даланудан келіп шығып жатыр. Табиғи таза өнім­нен жа­салған заттың құны қа­шанда жо­ғары. Барды ұқсата білген қандай жақсы?!

Ал енді бізқазақ халқының күнделікті тұтыну бұйымына айналған, киім ретінде, киімнің деталі ретінде қолданған қой жүнінетоқталайық.

1. Төрт түліктің бірі-қой.

2.Жүн және жүн өңдеу.

2.1 Қой қырқу.

 2.2. Қойдың жүн өнімділігін бағалау.

3.Жүнді жіктеу және стандарттау.

4.Қой жүнінің емдік қасиеттері.

5.Киіз басу технологиясы.

6.[Жүн және одан жасалатын заттар.](http://koshpendiler.ru/index.php/koloner/zhun-cyrmak/#zhun)

7. Қорытынды.

**1. Қой**

Қой ([лат.](http://kk.wikipedia.org/wiki/%D0%9B%D0%B0%D1%82%D1%8B%D0%BD_%D1%82%D1%96%D0%BB%D1%96) Ovisaries) – [қуысмүйізділер](http://kk.wikipedia.org/wiki/%D2%9A%D1%83%D1%8B%D1%81%D0%BC%D2%AF%D0%B9%D1%96%D0%B7%D0%B4%D1%96%D0%BB%D0%B5%D1%80" \o "Қуысмүйізділер) тұқымдасына жататын, күйіс қайыратын жұптұяқты [мал](http://kk.wikipedia.org/wiki/%D0%9C%D0%B0%D0%BB" \o "Мал).

Қой [неолит](http://kk.wikipedia.org/wiki/%D0%9D%D0%B5%D0%BE%D0%BB%D0%B8%D1%82) [дәуірінде](http://kk.wikipedia.org/wiki/%D0%94%D3%99%D1%83%D1%96%D1%80) қолға үйретіле бастаған жабайы қойлардан ([арқар](http://kk.wikipedia.org/wiki/%D0%90%D1%80%D2%9B%D0%B0%D1%80" \o "Арқар) және [муфлон](http://kk.wikipedia.org/wiki/%D0%9C%D1%83%D1%84%D0%BB%D0%BE%D0%BD)) шыққан.

Дүние жүзінің 170-тен аса елінде 650-дей қой тұқымдары мен тұқымдық топтары бар. Қойдың дене ұзындығы 60 – 110 сантиметр, шоқтығының биіктігі 55 – 100 сантиметр. 12 – 15 жыл тіршілік етеді. 5 – 7 айлығында жетіледі, 15 – 18 айында ғана күйекке жіберіледі. Саулықтарының буаздық мерзімі 145 – 155 [тәулікке](http://kk.wikipedia.org/wiki/%D0%A2%D3%99%D1%83%D0%BB%D1%96%D0%BA" \o "Тәулік)созылады. Көпшілігі жалқы, кейде егіз туады.

[Қазақстан](http://kk.wikipedia.org/wiki/%D2%9A%D0%B0%D0%B7%D0%B0%D2%9B%D1%81%D1%82%D0%B0%D0%BD)да өсірілетін қой тұқымдары: қазақтың етті-биязылау жүнді қойы, қазақтың оңтүстік мериносы, қазақтың [арқар](http://kk.wikipedia.org/wiki/%D0%90%D1%80%D2%9B%D0%B0%D1%80" \o "Арқар)-мериносы, қазақтың ұяң жүнді құйрықты қойы, қазақтың биязылау ұзын жүнді қойы, қазақтың биязы жүнді қойы, қазақтың қылшық жүнді құйрықты қойы, ақжайық қойы, ақсеңгір қойы, [алтай](http://kk.wikipedia.org/wiki/%D0%90%D0%BB%D1%82%D0%B0%D0%B9" \o "Алтай) қойы, еділбай қойы, дегерес қойы, кавказ қойы, цигай қойы, қаракөл қойы; тұқымдық топтары – қарғалы қойы, сараджа қойы. қойдың жаңа типтерін шығару жұмысында линкольн қойы, ромни-марш қойының тұқымдары пайдаланылады.

Үй қойларының ата-тегінің үш түрлі атауы бар. Олар муфлон, арқар (немесе аргал) және жабайы қыр қойлары болып табылады. Олардың ертеде қолға үйретілгендерінен үй қойларының түрлері пайда болған. Жабайы қойдың көз алды мен бақайының аралықтары безді келіп, басы құйқалы, жазық маңдайлы болады. Қошқарлары иір мүйізді, ірі, қылшық түкті, дөңгелек құйрықты, сида, ұзын сирақты. Олардың қысқы қоректері ағаш қабықтары мен көк шырпылар және құрғақ шөптер. Басқа түліктерге қарағанда, қой қолға үйретуге өте қолайлы келген. Жабайы қой тұқымдарын адам баласы көптеген уақыт алып, бағып-қағып қолға үйретті, үй қойы етіп, жерсіндірді, ауа райына көндіктіріп, дағдыландырды, содан қой түлігі атанды. Қолға үйренген үй қойларының да тұқымдары әр түрлі болып келеді. Солардың бірі — қазақы қой. Қазақы қойлар бертін келе тұқымдарына қарай, өскен жеріне, тұқымына, өсімталдығына, түр-түсіне, жүніне, құйрық, бас, құлақ, бітістеріне, жасына, мінез-әдеттеріне, тағы басқадай ерекшеліктеріне байланысты аталған. Мысалы: шаруалар қойды жасына қарай: үлкен (сақа) қошқар, азбан, ісек, дөнен қой, құнан қой, саулық, тұсақ, тоқты, марқа қозы деп атаса, жынысына қарай; еркек қой, ұрғашы қой, (тоқтышақ), еркек тоқты, ұрғашы тоқты, еркек марқа, ұрғашы марқа, еркек қозы, ұрғашы қозы, т. б. деп атайды.

Қойға қойылатын атаулар: күй жайына, төлдеу уақытына, жынысына, жасына, сауылуына, желін, емшек бітісіне, дене бітіміне, шағылысу мерзіміне, мінезіне және жүн бітісіне байланысты болып келеді.

**2.Жүн және жүн өңдеу.**

Жүн өнімі қой, ешкі, түйе және басқа жануарлардың бір жыл ішінде қырқылған жүннің мөлшерінде және оның сапасына қарай бағаланады. Жүн негізінде өнеркәсіптік шикізат ретінде өндіріледі. Қойдың тұқымына байланысты, жүннің түсімі, талшықтар биязылығы, ұзындығы әртүрлі болады.

Жүн қылшықтары мынадай түрлерге бөлінеді: түбіт, аралық қылшық, өлі қылшық, тікенек қылшық. Қой жүнінің қылшықтарының екі түрін ажыратады: біркелкі және әркелкі.

 Біркелкі жүн бірыңғай түбіттен немесе аралық қылшықтан тұрады. Түбіттен тұратын жүнді биязы, ал аралық қылшықтан тұратын жүнді биязылау деп атайды. Биязы жүн диаметрі 25 микрометрден аспайтын түбіттен тұрады, ұзындығы 6-9 см, бұйра, шайырлы, ақ, тығыз болады. Осындай жүнді алтай, солтүстік, оңтүстік меринос, қазақтың биязы жүнді тұқымдарынан қырқады. Биязылау жүннің диаметрі 25 микрометрден артады, түбіт немесе аралық қылшықтан, олардың аралас қоспасынан тұрады, ұзындығы 8-15 см, кейбір тұқымдарда 25-30 см, ирегі үлкен, жылтыр, шайыры орташа. Мұндай жүнді линкольн, ромни-марш, бордер-лейстер, кроссбред қырқып алады.

 Әркелкі жүн түбіттен, аралық құрғақ, өлі тікенек қылшықтан тұрады.Олардың бір-бірінен айырмашылықтары ­ жуан-жіңішкелігі, ұзындығы, бұйралығы. Әркелкі жүн қылшықжәне ұяң деп бөлінеді.

 Қылшық жүн қазақы, еділбай, гиссар, қаракөл т.б. қойлардан қырқылады.Ұяң жүн аралық қылшық пен түбіттен тұрады. Одан сапалы кілем, тоқыма бұйымдар жасалынады. Сапалы ұяң жүн сараджа, тәжік, балбас, қарғалы қойларынан алынады. Қойдан жүн алу үшін биязы жүнді қойларды жылына бір рет ­ көктемде, қылшық жүнді қойларды екі рет ­ көктемде және күзде қырқады. Ең көп жүн биязы жүнді қойлардан қырқылады. Дүние жүзілік рекорд ставрополь қойынан ­ 31,7 кг жүн қырқылған.

**2.1 Қой қырқу.** Қойдан алынатын өнім ­ жүн. Ол өзінің технолгиялық және биологиялық жағынан киім және басқа бұйымдар өндіруге еш теңдесі жоқ шикізатқа жатады. Жүннің сапасы ­ оны уақытында және дұрыс қырқып алынуына байланысты болады. Қылшықты жүнді қойларды жылына екі рет (көктемде, күзде) қырқады, ал биязы және биязылау жүнді қойларды жылына бір рет ­ көктемде ­ қырқады. Ерте қыста немесе көктемде туған қозыларды жазда немесе күзде қырқуға болады.

 Қырқу мерзімі ауа-райына, жүннің өсуіне, тұқымға, қыстың ұзақтығына байланысты. Көктемдегі қырқымды күн жылыда, жауын-шашынсыз күндері жылы қорада ұстап бағады. Қырқу мерзімін кешіктірмеу керек, себебі мал өз салмағын ыстық күндері жоғалтады, ал қылшықты құйрықты қой түлей бастайды да, жарты жүні түсіп қалады.

 Жоғары қоңдылықтағы қойдың жүні сапалы, тығыз, тез шайырланады, терісі мықты, тез қырқылады. Қойдың жүні құрғақ болу керек. Оны қырыққыш машинамен немесе қол қайшымен қырқады. Алдымен оның үш аяғын байлап, жерге төселген брезентке немесе ағаш еденге жатқызады. Содан кейін басынан бастап, мойнын, кеудесін қырқып, аяғын басатқан соң қарнын қырқады.Қырыққанда қайшыны теріге жақын, бірақ кесіп алмайтындай етіп ұстайды. Бір салған жерге екі рет салмау керек, себебі жүн қиқымы көбейіп кетеді. Аяқ, қарын, құйрық жүндерін және басқа былғанған жерлерін бөлекқырқып, жинайжы. Жүнді орап, пресске салып, 100-110 кг бума қылып сорттап, жүн жинайтын мекемелерге, агенттерге өткізеді. Жүнді тек кепкен күйінде сақтауға болатынын ескеру қажет!

 Егер қойды электр машинкаларымен қырықса, қырқу сапасы жоғарылайды. Өндіріс арнайы фермер қолдану үшін маркасы ЭСА-І Д электр қырыққыш машинкаларын шығарады. Айта кету қажет: бұндай машинкалар электр энергиясын қолданғандықтан, оларды тек қана электр тогы бар шаруашылықтар ғана қолдана алады.

**2.2. Қойдың жүн өнімділігін бағалау.** Қойдың жүн өнімін қырқылған жүнін өлшеу арқылы және оның таза жүн түсімімен анықтайды. Таза жүн түсімін анықтау үшін, әр қойдың жүнінен 200 г алынып, бес түрлі ыдыстардағы мөлшерлері әртүрлі содалы-сабынды суда 38-40о–та 5-6 минут жуады.  Жүннің тұрақты құрғақ салмағын айыру үшін ЦС-153-1 және ЦС-182 аппараттары қолдланылады. Бірінші үлгіні ыстық ауамен құрғатып, таза жүнді өлшейді, ал екінші үлгіні сығады. Таза жүннің түсімін мына формуламен анықтауға болады:

[http://referaty-v.kz/wp-content/uploads/2012/02/image016.gif](http://referaty-v.kz/wp-content/uploads/2012/02/image016.gif)Р ­ жүннің   тұрақты құрғақ салмағы, (г); Н ­ кондициялық ылғалдың нормасы, оның шамасы жүннің барлық түрлері үшін бірдей болады ­ 17%;а ­ жуылмаған үлгі үшін алынған жүннің алғашқы салмағы, (г);х таза жүн түсімі, %.

 Мысалы, есеп жүргізу үшін мынадай көрсеткіштерді пайдаланайық: биязы жүннің тұрақты құрғақ салмағы ­ 72,7 г, жуылмаған үлгіден алынған жүннің алғашқы салмағы ­ 200 гдеп алсақ, таза жүн түсімі.

 Орташа есеппен алғанда, биязы жүнді қойлардың таза жүнінің түсімі 40-48%, биязылау қойлар үшін ­ 55-65%, ұяң жүнді қойлар үшін ­ 65-70%, қылшықты жүнді қойлар үшін ­ 60-80% аралығында болады.

**3.Жүнді жіктеу және стандарттау**

Жүн дегеніміз жануарлардың мата, киіз-шұға бұйымдарын жасауға жарамды және белгілі бір физикалық қасиеттері бар түк.  
Жүннен жасалған бұйымдар гигиеналық тазалығымен, сыртқы түрінің әдемілігімен көзге түседі және оларды халық көп тұтынады. Қойдан немесе тері шикізаты өңдеуге жіберілетін қой терісінен қырқып алынған жүн табиғи жүн деп аталады. Жүннен тоқылған, бірақ киілген бұйымдар мен тоқымаларды өңдеуден алынған жүн де табиғи жүнге жатады, бірақ ескі немесе қалпына келтірілген жүн деп аталады. Қазіргі өнеркәсіп жүннен басқа мақта, зығыр, кендір, жүт, кенеп және басқа да өсімдік текті талшықтарды, сондай-ақ химия өнеркәсібі жасап шығаратын жасанды және синтетикалық талшықтарды пайдаланады.  
Жүн — терінің арнаулы түзіндісі, ол белокты қосылыс — кератиннен тұрады. Жүн кератинінің ерекшелігі мынада: онда басқа белоктардағыға қарағанда күкірттің мөлшері едәуір көп болады.  
Жүн эмбрионалдық кезеңде-ақ қалыптаса бастайды. 60—70 күндік эмбрионның терісінде жүн талшықтарының фолликула деп аталатын бастамасы пайда болады. Оны бірінші реттік және екінші реттік фолликулалар деп бөледі. Жүні әркелкі болып келетін қойдың бірінші реттік фолликуласынан қылтық, сондай-ақ аралық немесе өлі жүн өсіп жетіледі, ал биязы жүнді қойларда одан — неғұрлым қалың түбіт өсіп жетіледі. Бірінші реттік фолликула түзілуден бірнеше күн өткен соң екінші реттік фолликула пайда болады. Шағын өлшемді болып келетін екінші реттік фолликуладан неғұрлым жіңішке түбіт талшықтар өсіп шығады. Қозы туғаннан кейін теріде жаңадан фолликулалар түзілмейді.  
Фолликулалар санының аз немесе көп болуы малдың тұқымына, тұқым қуалаушылық ерекшеліктеріне, сондай-ақ саулықтарды буаз кезінде азықтандыру жағдайларына байланысты. Фолликулалардың келешектегі дамуы да азықтандыруға байланысты болады. Қозы қолайсыз жағдайларға тап болғанда онда түзілген фолликулалар толық жетіле алмайды және осының салдарынан түк (жүн) түзе алмайды. Бұдан мынадай қорытынды шығаруға болады: буаз саулықтарды құнарлы азықпен азықтандыру және төлдерді күтіп-бағудың жақсы жағдайларын түзу арқылы фолликулалардың жетілуіне ықпал жасауға және осы арқылы қойдың жүн өнімділігін арттыруға болады. Шамамен 120 күндік эмбрионның фолликулаларынан қылшықтар өсіп жетіле бастайды, олар бұдан соң біртіндеп терінің бетінде пайда болады.  
Фолликулалар теріде топ-топ болып орналасады. Осындай топтың әрқайсысына бір бірінші реттік және бірнеше екінші реттік фолликулар, бір тер безі және бірнеше май бездері кіреді. Терінің қылшықпен бірігіп өскен учаскесі түк үрпісі деп, ал талшықтың үрпіні қоршап жатқан төменгі бөлігі — түк баданасы деп аталады. Түк (жүн) осы беліктен өседі. Түк баданасының клеткалары қоректік заттарды қан тамырларының капиллярлары арқылы қабылдайды. Клеткалар бөліну жолымен көбейеді және біртіндеп үрпіден қашықтай береді, ал қашықтай келе олар қорек қабылдауды тоқтатады да қасаңданады, сөйтіп, жансыз қасаң түзілістерге айналады. Міне, осы түзілістер жүн талшықтарының массасын құрайды. Қылшықтың теріде болатын бөлігі түк түбірі деп, ал терінің бетіне шығып тұрған қалған бөлігі түк өзегі (кіндігі) деп аталады. Талшықтың түбірі тұрған жерді түк қынабы деп атайды. Қынаптың бүйір жақтарына май бездері орналасқан. Олардың шығару өзектері қынаптың ішкі жағына оның жоғарғы бөлігінен келіп кіреді. Құрылысының осындай болуының арқасында қылшықтың түбір белігі май бездерінің секреті — тері майымен үнемі майланып тұрады.  
Қылшықтың құрылысы. Әр түрлі қылшықтардың өзіне тән гистологиялық құрылысы болады. Түбіт талшықтары қабыршақты және қыртысты қабаттан тұрады, ал басқа қылшықтардың бұған қоса өзек қабаты болады.  
Қабыршақты қабат — талшықты судың, күн мен шаң-тозаңның және т. б. бүлдірушілік әрекетінен қорғайтын, оның сыртқы қабықшасы. Ол әр түрлі пішінді қасаңданған клеткалардан тұрады. Мәселен түбіттің қабыршақты қабаты қыртысты қабатты қамтитын сақинаға ұқсас. Неғұрлым жуандау келген басқа талшықтардың қасаңданған клеткалары үй шатырындағы бірін-бірі ұштаса жабатын черепица тәрізді жалпақ болады. Осындай құрылысының арқасында қылшық жал тәрізденіп келеді. Қабыршақтың зақымдануы қылшықтың мықтылығын, серпімділігін және басқа да физикалық қасиеттерін бұзады.  
Қыртысты қабат — қылшықтың негізгі массасы. Ол ұршық тәрізді клеткалардан тұрады және қабыршақты қабаттың астыңғы жағында болады. Талшықтың мықтылығы, серпімділігі мен созылғыштығы қыртысты қабаттың касиетіне байланысты. Қыртысты қабаттың клеткаларында бояғыш зат — пигмент болады, жүннің түсі осы пигментке байланысты.  
Өзек қабаты тек қана қылтықта, өлі жүн мен аралық жүнде болады. Ол талшықтың ортаңғы белігін алып жатады және өзара бос байланысқан клеткалардан тұрады. Қлеткалардың арасындағы қуыста ауа толы болады. Өзек қабаты тұтас қара сызық немесе үздік-үздік сызық түрінде қылшықтың ортаңғы бөлігіне орналасады. Бұл қабат неғұрлым мықты жетілсе, талшықтардың беріктігі соғұрлым нашар болады. Мұндай қылшықтардың бұйрасы аз және кейде тез үзіледі.  
Жүн талшықтарының түрлері. Қойдың жүнін талшықтары жөнінен мынадай негізгі түрлерге бөледі: түбіт, қылтық, аралық жүн және өлі жүн. Қылтықтың түрлері ретінде қатаң қылшық пен қозы жүн кездеседі.  
Түбіт — жүннің ең бағалы бөлігі болып табылады. Биязы жүнді қойлардың жүні түбіттен тұрады. Түбіт қылшықтарының жіңішкелігі 14,5—25 микрон аралығында, ал ұзындығы 5—15 см аралығында болады. Түбіт талшықтары әрқашан да жақсы бұйраланып тұрады. Қылшық жүнді қойлардың жүнінде де түбіт болады, ол, әдетте, оның төменгі қатарын түзеді.  
Қылтық — жүннің маңызы шамалы бөлігі. Ол әр текті ұяң және қылшық жүннің құрамына кіреді. Қылтығы аз иректелген. Ол әрқашан дерлік түбіттен ұзын болады (роман қойларының жүнінен басқа). Қылтығының жіңішкелігі 50—150 микрон аралығында және онан артық та болады.  
Өзінің техникалық сапасы бойынша аралық жүн қылшықтардың бағалы түрлерінің бірі болып табылады. Оған едәуір мықтылық пен серпімділік қасиет тән. Оның бұйралығы әдетте толқын тәрізді болып келеді. Жуандығы жөнінен түбіт пен қылтықтың арасындағы орташа түр болып саналады. Аралық жүннің орташа диаметрі көбінесе 26—50 микрон аралығында болады. Аралық жүн — жартылай биязы жүнді қой түқымдары жүнінің негізі, ол барлық ұяң және қылшық жүнді қойларда да кездеседі. .  
Өлі жүн — мата жасау ісіне жарамсыз келеді. Ол морт, қатты болады, бұйрасыз және бояу алмайды. Өлі жүн талшығының жуандығы 100—400 микрон аралығында болады. Қой жүнінде өлі жүн кездескен жағдайда бұл жүннің құндылығы күрт кемиді.  
Қатаң қылшық дегеніміз қылтықтың жоғарғы жартысында шайыры жоқ түрі. Осының нәтижесінде талшық қатты, морт болып, қалыпты қылтыққа карағанда мықтылығынан айрылады. Жабағы жүнде кездесетін қатаң қылшық жүннің құндылығын кемітеді.  
Қозы жүн дегеніміз биязы жүнді койдың бір жасқа дейінгі қозыларының жүнінде кездесетін талшықтар. Қозы жүн өте ұзындығымен, талшықтарының жуандығымен және бұйрасының аз болуымен көзге түседі. Жүнді бірінші рет қырқудан кейін мұндай талшықтар, әдетте, түседі де, оның орнына биязы жүнді қойларға тән талшықтар өседі.   
Жабын жүннің өнеркәсіптік маңызы жоқ. Бұл қысқа жүн, талшықтары түзу және өте қатаң. Ол қойдың сирақтарында, бастың бет бөлімінде, кейде құйрығы мен құрсағында өседі.  
Жүннің түрлері. Жүннің мынадай түрлері болады: биязы, биязылау, үяң және қылшық жүн. Биязы жүн диаметрі 25 микроннан аспайтын түбіттен тұрады. Ол жақсы ұсақ бұйраларының болуымен, мықтылығымен, созылғыштығымен және басқа да жақсы қасиеттерімен көзге түседі. Ол биязы жүнді қойлардан, сондай-ақ қылшық жүнді қойлар мен биязы жүнді қойлардың қошқарының жоғары қанды буданынан алынады. Ең жақсы биязы жүн меринос жүні деп аталады.  
Биязылау жүн де бір текті болып келеді және неғұрлым қылшықты түбіттен немесе аралық биязы жүннен немесе диаметрі бойынша ажырату қиынға түсетін осы талшықтардың қоспасынан тұрады. Биязылау жүн талшықтарының жуандығы 25 микроннан астам. Биязылау жүнді қой тұқымынан, қойдың тез жетілетін етті тұқымдарынан, сондай-ақ қылшық жүнді қой саулықтарын жартылай биязы жүнді қойдың қошқарларымен шағылыстырудан алынған кейбір будандардан осындай жүн алынады. Биязылау жүннің ерекше бір түрі — кроссбред жүнін жүннің осы түріне жатқызады, ол өзіне тән бұйрасының болуымен, талшықтарының жіңішкелігінің біркелкілігімен, өте ұзын болуымен және кейде өңінің жылтырлығымен көзге түседі. Биязы жүнді қой саулықтарының линкольн қойының қошқарларымен буданынан, сондай-ақ кейбір таза тұқымды қойлардан (солтүстік кавказдық етті-жүнді, тянь-шаньдық қой, т.б.) осындай жүн алынады.  
Әр текті жүн ұяң жүн деп аталады. Мұндай жүн I— II ұрпақтың (қылшық жүнді қойдың саулықтары X биязы жүнді қой тұқымының қошқарлары) буданынан, тәжік және сараджи тұқымының қойларынан алынады. Ол түбіттен, аралық жүн мен айтарлықтай жіңішке қылтықтан тұрады.  
Жүннің техникалық қасиеттері. Жүннің техникалық қасиеттеріне оның талшығының ұзындығын, жіңішкелігін, бұйралығын, мықтылығын, иілгіштігі мен созылғыштығын, серпімділігін, өңінің жылтырлығы мен түсін жатқызады. Қойларды бонитировкалау мен жүнді кластарға бөлу кезінде осы қасиеттерге қарай отырып, жүннің құндылығын белгілейді.  
Жүн талшығының ұзындығы — оның құндылығын анықтайтын, жүннің негізгі қасиеттерінің бірі. Жүннің табиғи ұзындығын талшықтың иректерін түзетпестен, табиғи күйінде штапелінде немесе тұлым жүнінде өлшейді. Жүн талшығын көрместен, иректері түзетілгенше созып алған өлшемді қылшықтың нағыз ұзындығына жатқызады.  
Жүн талшықтарының ұзындығы қойдың тұқымына, жынысы мен жасына, жылына неше рет қырқылатынына және малдың жеке ерекшелігіне байланысты. Биязы жүнді қой тұқымдарынан ең қысқа жүн алынады, оның ұзындығы, әдетте, 5—10 см болады. Кейбір биязылау етті-жүнді қой тұқымдарынан ең үзын жүн алынады. Мысалы линкольн, куйбышев және басқа қой тұқымдарының жүнінін ұзындығы 12 айлық кезінде 20—40 сантиметрге жетеді. Қылшық және үяң жүнді қойлардың жүн талшықтарының ұзындығы 20—30 сан-тиметрге жетеді. Көктемгі қой қырқу кезінде олардың жүнінің ұзындығы 7—10 сантиметрден 25—30 сантиметрге дейін, ал күзгі қой қырқу кезінде 7-ден 15 сантиметрге дейін жетеді. Қойдың жасы өскен сайын жүн талшықтарының ұзындығы өзгереді. Бір жастағы қозыларда ол барынша ұзын болады. 5—6 жастан асқан қойлардың жүнінің өсуі баяулайды.  
Малдың денесінде ұзындығы әркелкі жүн өседі. Қойдың жаурыны мен бүйірінде және санында ең ұзын, ал бауырында ең қысқа жүн талшықтары өседі. Жүннің ұзындығы қойды азықтандыру дәрежесіне байланысты және ол жүн қырқу шамасына күшті әсер етеді: жүн талшықтары неғұрлым ұзын болса, басқа жағдайлардың бәрі бірдей болған кезде, қырқылатын жүннің мөлшері соғұрлым көп болады.  
Жүн талшықтарының ұзындығы оның жіңішкелігімен көбінесе кері қатынаста болады. Неғұрлым жіңішкелеу келетін, бір текті жүн неғұрлым жуандау келетін жүн талшықтарынан көп жағдайда қысқалау келеді. Алайда мал тұқымын асылдандыру жұмысын іскерлікпен жүргізе білу арқылы жүн талшықтарының ұзындығы оның қажетті жіңішкелігіне сай келетін қой отарларын құруға болады.  
Жүн талшығының жіңішкелігі — жүннің сапасын анықтайтын, маңызды қасиеттерінің бірі. Оны қылшықтың көлденең қимасының диаметрін өлшеу арқылы анықтайды да, микронмен белгілейді. Жуылған 1 кг биязы жүннен (талшықтарының орташа диаметрі 20— 25 микрон) 3—4 м2, ал 1 кг қылшық жүннен (45—55 микрон) бар болғаны 1 м2 шамасында сапасы жақсы жеңіл мата жасап шығаруға болады.  
Қойды бонитировкалау, жүнді кластарға бөлу және сорттау кезінде оның талшығының жіңішкелігін көз мөлшерімен анықтайды, бірақ ол үшін мол тәжірибе керек. Бақылау үшін жіңішкелігі алдын ала микроскоппен дәл анықталған жүн үлгілерін (эталондарды) пайдаланады. Қазіргі уақытта біздің елімізде барлық бір текті жүннің (биязы және биязылау) жіңішкелігін анықтау үшін жүнді кластарға бөлудің бірыңғай системасы (жүйесі) жасалған. Бұл жүйе бойынша бір текті жүннің 13 негізгі класы белгіленген, оларды сапа деп атап, 80, 70, 64, 60, 58, 56, 50, 48, 46, 44, 40, 36 және 32 цифрларымен белгілейді. Көрсетілген әрбір сапаға жүннің белгілі бір жіңішкелігі сай келеді.

**4.Қой жүнінің емдік қасиеті**

Қой жүнінің емдік қасиетінің аса жоғары екенін бабаларымыз баяғыда-ақ білген. Қазір ел ішінде қан қысымымен сырқаттанатындар жасарды. Ересектерді былай қойғанда, оқушы балалардың арасында да қан қысымынан, бас ауруынан зардап шегетіндер көп. Ал, баяғыда қазақтардың арасында осы сырқатпен ауыратындар болып па еді?! Осыдан 3-4 жыл бұрын жапондықтар қойдың жүнінен жастық, жастықшалар жасап шығара бастады, өйткені қой жүні бас ауруына бірден бір ем екенін шығыс жұрты зерттеп біліпті дегенді естідік. Кейін олар жатын кереуетке төсейтін және жамылатын көрпе де жасап шығара бастады, ол елде түйе жүнінен де көрпе тігіп жатқан көрінеді деген хабар да шықты. Халық емшілігімен айналысатын бір қарияның қайсыбір жылы басы ауырып барған жас жігітке: «Шүйдеге, қарақұсыңа қойдың бір уыс жүнін күнде басып жат, құртты сорпаға, болмаса қайнаған суға езіп ішіп отыру керек, сонда бастағы, денедегі қан қысымы реттеледі» дегенін естіп, қайран қалған едік. Сөйтсек, қой жүні қан тамыры сырқаттарына бірден бір ем екен. Сондай-ақ, қойдың шуашы да бірқатар сырқаттан арылуға көмектеседі. Академик Жасан Зекейұлының ғылыми зерттеу материалында осы шуаштың ем екенін жазады. Шуаш - жазғытұрымғы жабағы жүннен алынады. Жабағыны қазанға салып, қайнатып, жүнді сығып алып тастап, суын бірнеше рет сүзгіден өткізіп, сүзінді суды қоюланғанша қайнатады, қоймалжың болған кезде салқындатады. Шуаш қол терісі, өкше жарылғанда қаймаққа араластырып жақса, ем болмақ. Сондай-ақ, теріде ісіктер пайда болғанда шуашты жағып таңады. Буынның жел-құздан болатын ісігіне де шуашты қыздырып, дәкеге құйып, бүктеп, ауырған орынға таңады немесе оны жылқының еріген майына араластырып, қыздырып ауырған жерге жағады. Шуаштың құрамында сірке қышқылы, холестерин бар. Бұл - қой жүні қасиетінің бір ғана қыры. Сондай-ақ, түйе жүнінің де қасиеті көп. Түйе жүнінің талшықтары құрылымы жағынан іші қуыс болғандықтан, жылуды сақтайды әрі суық өткізбейді және бір ғажабы, буын, сүйек ауруларына да ем екен. Жә, біздің жақта түйе жоқ, бірақ қой әр үйде бар, қой шаруашылығымен айналысатындар да көп. Бірақ, қойдың терісін, жүнін кәдеге асыратын өндіріс жоқтың қасы. Ертеде малдың терісінен аяқ киімнің түр-түрі тігілген. Қазіргі қымбат бағаға сатып алып киіп жүрген аяқ киімдердің зияны көп екеніне мән берілмейді. Иісін былай қойғанда, аяқты қақсатып, сүйек-буын сырқатына шалдықтырады. Өйткені, құрамында зиянды химиялық зат көп.

Ауылдағы ауыр жұмыстардың денін асарлатып әп-сәтте аяқтауға дағдыланған халқымыздың жүн сабау мен киіз басудағы тағы бір өнегелі қадамы өз жемісін бірден береді. Жоспарлы жұмыс жұмыла кірісудің арқасында тез бітеді, ең бастысы, бұл қазақы бауырмалдықтың қасиетті үлгісі, өзара силастықтың өзгеше жосыны. Ал «тулақ шашудан» бұрын жасалатын негзігі жұмыс – жүн сабау.

Қазір Еуропаның көптеген елдерінде адамның денсаулығына зиян келтірмейтін өнімдерге басымдық берілуде. Яғни, олар экологиялық тұрғыдан таза қой жүнін пайдалануда. Ал, бізде қой жүні бей-берекет далада шашылып жатыр, тіпті, жүнді иіріп, байпақ, шұлық тоқып, текемет, киіз басумен айналысатындар да мүлдем азайды. Есесіне, қызылды-жасылды етіп, көзді арбайтын синтетикалық (химиялық) заттан жасалатын кілем, төсеніштер көбейді. Ойланатын мәселе!

**5.Киіз және оның басу технологиясы.**

Киіз — қазақ тарихы, ата-бабамыздың мұрасы.

Киізді қой жүнінен жасайды.Жүнде ланолин деген табиғи май болады. Ланолин меринос қойының тері асты безінен бөлініп шығады, табиғи май косметикада кеңінен қолданылады. Сондықтан киізден, анығы, жүннен жасалған киімдер тері астындағы қан айналысын жақсартады, адам терісінің қартаюын тежейді екен. Дәрігерлердің пікірінше, құрғақ жылу суық тигенде бірден-бір ем. Сол себепті де негізінен меринос қойының жүнін пайдаланылады, дәстүрлі технология бойынша оны қолмен басады.

Киіз басуға көбіне қойдың күзем жүні мен қозы жүні пайдаланылады.

1. Киіз басу үрдісі жақсы жүн түрін таңдап алып, оны тазалаудан басталады. Тазаламас бұрын жүнді күн көзіне екі-үш сағатқа жайып алған жөн, сонда сабау оңайға түседі. Ұзындығы метрден асатын сабау таяқ жыңғыл немесе ырғайдан жасалынады. Жүнді тулақ үстінде, кең аулада сабау керек, себебі жүн лас әрі қоқымды болып келеді, Көбіне жүнді сабауға төрт адам қатысады. Олар жүн үлбіреп, біріккені жазылғанға дейін сабауды тоқтатпайды.
2. Шуда жіппен байластырылған алты құлаш ши алынады. Ыңғайына қара шидің бір шетінен бастап жүнді тегістеп жайып, ыстық су бүрку арқылы орап отырады. Кейін қолдары жұмыр кісілер білектейді.
3. Орауды жазған соң, қайтадан біркелкі етіп ыстық су шашады. Киіз әбден суға қанықты деген кезде оны қайта орап, екі шетін тұйықтап, бес жерінен нығыздап байлап тастайды.
4. Арқанды шидің әр жерінен айқастыра өткізіп, бірнеше адам қарама-қарсы тұрып, арқанды әрлі-берлі тарта жүріп, жүн бірігіп, қатайғанша тебуді тоқтатпайды.
5. Тебу үрдісі ши сыртына жүн қылшықтары шыққанға дейін, яғни 2-3 сағатқа созылуы мүмкін. Киіз қаншалықты көп тебілсе, соғұрлым ширақ болады.
6. Жүн сабау - ойын-сауықпен өтеді. Ән айтылып, әңгіме дүкен құрылады.
7. Жүн сабалып болған соң «тулақ шашу» деген ырым жасалынады. Дайын болған киізді арналған мақсатына қарай өре киіз, кесек киіз, текемет киіз, сырмақ киіз, талдырма, сатымсақ киіз, қозы жүнді киіз деп бірнеше түрге бөліп айтады.

**6.**[**Жүн және одан жасалатын заттар.**](http://koshpendiler.ru/index.php/koloner/zhun-cyrmak/#zhun)

Қолөнер бұйымдарының ішінде жүннен жасалған бұйымдардың орны ерекше болып табылады. Біріншіден киіз үйде жылу ұстаған, екіншіден көшіп қонуға ыңғайлы болған және ерекше үйге сән беріп тұрған.

Қазақ халқында жүн түтіп, киіз басып, жіп иіріп, кілем, алаша, шекпен тоқумен әйелдер айналысқан. Жүннен алуан түрлі бұйымдар жасау белгілі бір өнерді, шеберлікті қажет етеді. Қолөнер бұйымдары ХІХ – ХХғ.ғ. тән кілем, сырмақ, текемет, тұс киіз, алаша бетіндегі ою - өрнектер қазақ халқының әдет – ғұрпымен, тұрмыс - салтын, кәсібін табиғат көріністерімен астастыра бейнелейді. Қолөнер бұйымдарының бірі кілем тоқу тұрмыс қажетіне байланысты халық қолөнерінде ертеректен белгілі, ел арасында кеңінен таралған өнер. Еліміздің түкпір – түкпірінде кең таралған осы бір өнер түрінің өріс алып, бай мазмұн мағынаға ие болып одан әрі дамып отырған жері еліміздің оңтүстік өңірі. Осы өңірлерде түкті кілем мен тақыр кілем тоқу өнері кең дамыған және оның сапасы жоғары бағаланған. Отырар өңіріндегі кездесетін кілем бетіндегі ою - өрнектер мына үлгіде: ортасына шатыр гүл өрнегі үш немесе төрт жерден түсірілген, келесі түрі кілем ортасына қошқар мүйіз шеттеріне сыңар мүйіз өрнегі, сондай – ақ үш гүл немесе қос гүл, төрт құлақ, сынық мүйіз өрнектері түсірілген түрі көп кездеседі.

Отырар мемлекеттік археологиялық қорық - музейі қорындағы кездесетін текемет бетіндегі ою - өрнектер мына үлгіде болып келеді: ортысына бес жерден ромб түсіріліп, қос мүйіз, сыңар мүйіз өрнектері, шеттеріне қаз мойын өрнектері түсірілген түрі сондай – ақ текемет бетіне мүйіз өрнегі түсірілген шеттеріне сыңар мүйіз өрнегі түсірілген түрі көп кездеседі.

Қолөнер үлгілерінің бірі сырмақ сыру деген сөзден шыққан. Сырмақ киізден сырып, бетіне түрлі өрнектер түсіріліп жасалған төсеніш, тұрмысымызға көрік берер сәнді бұйымдарымыздың бірі. Сырмақты сәндік үшін біркелкі қарапайым киіздің немесе текеметтің үстіне төрге салады.

Сырмақ бетіне түсірілген ою - өрнек үлгілерінің негізі мына үлгіде болып келеді. Сырмақты ақ киізден басып, бетіне матадан ойылған оюлар жапсырады. Сырмақтаң ортасындағы ою - өрнектер бір түсті мәнерде ойылады. Бұл төсеніштің бетіне қошқар мүйіз, сыңар мүйіз өрнектер түсірілген. Қазақ халқының ұлттық сырмақтарының жалпы атауы 4 түрлі. Олар ақ сырмақ, қара ала сырмақ, жиекті сырмақ, дебіске сырмақ деп алталады.

Күні бүгінге дейін өз маңызын жоғалтпай келген дәстүрлі өнер үлгілерінің бірі – алаша, жүннен тоқылған төсеніш. Алашаның тоқылу тәсіліне қарай түрлі атаулары бар. Олар боялары алаша, бояусыз алаша, жіп алаша, жол алаша, өрнекті алаша, тақыр алаша, қақпа алаша т.б. түрлері. Отырар музейінің қорындағы алаша бетіндегі ою - өрнектер мына үлгіде болып келеді. Сегіз құлақты гүл, бұрышталып түсірілген төрт бұрыш және төрт тармақ өрнегі салынған, сондай – ақ келесі орама алашының бетінде ала құрт өрнегі салынған түрі, алты тармақты жұлдызша өрнегі сегіз қатарлана қиялатып түсірілген, келесі қатарға үшбұрышталған сынық мүйіздер өрнегі тоқылған түрлері көп кездеседі.

Қолөнер үлгілерінің бірі - қоржын. Өрмек құрып тоқылатын бұйымның бірі қоржынды жайлауға шыққанда күнделікті тұрмыста көлікпен зат және тамақ алып жүруге пайдаланады. Қоржын түкті және түксіз болып тоқылады. Отырар мемлекеттік археологиялық қорық – музейінің қорында кездесетін қоржын бетіндегі ою - өрнек түрлері бетіне сынық мүйіз, өсімдік тектес, төрт құлақ, шеттеріне сыңар мүйіз түсірілген түрі келесі түрі бетіне геометриялық ою - өрнектер, сондай –ақ бетіне тұмарша, мүйіз, ирек, ілгек өрнектері түсірілген.

Жүннен жасалған бұйымдардағы ою - өрнектерді мәнерлеп өрнектеу, әр түсті айшықты бояу қолдану тоқушының қиялына, іскерлігіне, талғамына байланысты болды. Аталған бұйымдар ел тұрмысына сән беріп, адамдарға рухани ләззат әкелген.

**Киіз көйлек**.

Адам көркі — шүберек демекші, сәнде киіз өнерінің де алар орны бөлек. Сауда орталықтарынан заманға сай, сәнді, ерекше шетел көйлек-костюмдерін 50-100 мың теңге болса да, сатып алуға санамыз дайын, ал тігіссіз, экологиялық таза, қыста тоңдырмайтын, көктем, жазда терлетпейтін, жүз пайыз табиғи, синтетикалық қоспасыз, ешкімде жоқ киіз бұйымды 30 мыңнан жоғары бағалағанда, тұтынушы: «қымбат», — дейді. Фабрикадан шыққан бірдей жүз көйлек пен қолдан тігіссіз басылған ерекше бір дана киіз дүниені салыстыруға келе ме?

Ақтөбе қаласында облыстық Достық үйінде киіз бұйымдар, анығы киіз моншақтар мен киіз көйлектер көрмесі өтті. Көз жауын алар дүниелердің иесі де, авторы да Қандыағашта тұратын Әсел Хайрула.Әсел өзінің әсем әлемі туралы былай дейді…

*-Киізден түрлі бұйымдар жасаймын, осы уақытқа дейін қыз-келіншектерге арналған көйлектер мен кеудешелердің коллекциясын жасап үлгердім. Киімдерді пішіп-тігумен салыстырсақ, мұнда ерекше технология мен әдістер қолданылады. Ең қызығы да, ерекшелігі де сол — киімдердің тігіссіз болуы. Көйлектерді киізден басу шеберлік пен ой-қиялдың ұшқырлығын, шыдамдылықты талап етеді. Әуелі киімдердің жалпы жобасын қағаз бетіне саламын. Содан кейін жүндерді бояйтын түстердің үйлесімділігіне үлкен мән беремін. Жүнді Алматы қаласынан сатып аламын, анилин бояуларымен керекті рең, түстерге бояймын. Киіз бұйымдарын басу барысында бар ынта-жігерімді, махаббатымды салып, баппен жасаймын. Сонда ғана жасаған дүниең өз нәтижесін беріп, ойдағыдай шығады. Ұлттық өнерді өз тарапымнан өзіндік қайталанбас ерекшеліктерімді қосып, осылайша жандандыруға тырысып жүрмін.*

*Әрине, әрі жеңіл, әрі жылы, әрі сәнді болеро, матамен астастырыла тігілген, әдемі өрнектер салынған көйлектерге қызығатындар көп. Тапсырыс беретіндер де, сатып алатындар да бар. Менің мақсатым — халықтық қолөнерді жаңғырту, қазақтың киіз басу өнерінің қыр-сырын, ерекшелігін, одан жасалатын заманауи эксклюзивті-дизайнерлік  дүниелерді Қазақстанның қалаларына, шетелдерге таныту. Бұлар зауыттан топ-тобымен шығарылып жатқан заттар емес, әрқайсысы — бір дана. Таза жүннен жасалған киіз киімдер экологиялық жағынан таза, эстетикалық талғамға сай, халықтық ою-өрнектермен әшекейленген, осылардың бәрі оған даралық сипат береді.*

*Біздің «Ғазиза» салон-ательесінің бағалары жасалу жұмысына қарай, киіз көйлектің бағасы 30 мың теңгеден, киіз кеудеше 16 мың теңгеден жоғарылай береді. Киіз моншақтар мен киіз сүйретпелердің бағасы 2 мың теңгеден басталады. Өзім де киіз киімді барлық жерге, барлық мезгілде киемін. Аталарымыз 40 градус ыстықта да киіз қалпақпен жүрген ғой.*

Ертеде ата-әжелеріміз киіздің қыста тоңдырмайтын, жазда терлетпейтін қасиетін біліп, тұрмыста көп қолданған. Одан ойыншықтан бастап, киімнің түрін, тіпті жиһазға дейін жасауға болады. Сондай-ақ киіз әшекейлер мен киіз киімдер жанға жайлы, әрі дене жарақаттарына да дәру.Бірнеше жыл бұрын байпақ, пима аяқ киімдері ауылдық өмірімен байланыстырылған. Енді пималар дизайнерлер мен сәнқойлар аңсаған нағыз қысқы трендке айналды.

**Пима - қысқы тренд.**

Әрине қазіргі пималар бұрыңғы кездегі түрлерімен салыстыруға келмейді. Қазіргі пималарды әшекейлеу мақсатында жылтырақтар, тастар, кестелеп тігу және т.б. қолданылады. Заманауи байпақтардың түстері, стильдері, табандары түрлі келеді. Жайпақ табанды, платфоралы, тіпті өкшедегі түрлері де бар.

Оларорташаұзындықты не ботфорт сияқтыұзын да болуымүмкін. Алайдаеңсәндісіәріыңғайлысыорташадансәлұзынтүрлері.

Бірінші пималарсонау 4 ғасырда пайдаболған. Көшпеліхалықтарбаққанқойдыңжүніненосындайжылыетіктігіпалатын. 2,5 мыңжылтарихы бар байпақтарсізде де болуыкерек!

Пималардыңбір-ақкемшілігі бар еді. Оларылғалкөтермейді. Тез суланыпқалатынбайпақтардыкептіруұзақуақыталады. Сондықтан пималардың үстінен галош кию әдеткеайналды.

Қазірдегалоштыңорнына табанынрезеңкеқылыпбайпақтытігіссіз жасайды. Жылы, ыңғайлы, сәндіаяқкиімніңтанымалболғаныорынды.

Байпақтағы қойжүні аяқтыерекшежақсыжылытатыныертеден-ақбайқалған. Оларэкологиялық таза материалдардантігілетіні де қуантады. Осы жылыпималарүйреншікті «[уггиге»](http://massaget.kz/bastangy/sn/392)баламаболуымүкін.

Байпақтар джинсы мен шалбарлармен, қысқартылғанкүртешелер мен ішіктермен де жақсыжарасады.

Жүнді өңдеп кәдесіне жаратқан қабілетті халықымыздың құнын жоймайтын киелі мұрасы қашанда биік. Сан ұрпақтың сұранысын табиғи өніммен қанағаттандыратын ұлттық құндылықтарымыз одан ары ұлықтала берсін!..

**ІІІ.Қорытынды**

Қолөнер - халық өмірімен, тұрмысымен бірге жетіліп, біте қайнасып келе жатыр. Сан алуан түрлі қолөнер бұйымдар әсемдігі, өрнегі тұрмысқа мән берумен адамдарға рухани ләззат әкелген. Қазақ қолөнерінің түрі, сапасы, өрнегі, бояуының өмірге келуі көшпелі өмірмен тығыз байланысты. Шебердің қолынан

шыққан бұйымдар күнделікті тіршілікпен қатар сол заманның ортақ қолөнер мәдениетінің баға жетпес үлгісі. «Шебердің қолы ортақ» деген мақал ел ішінде бекер айтылмаса керек. Өз елінің ұлттық қазынасын сақтау және бағалау атадан балаға жалғасып келе жатқан қазақтың тәрбиелік дәстүрі. Ал біздер оны жоғалпауымызкерек.

Еліміз егемендік алғалы жас ұрпаққа өз халқының өнегесін, әдеп – ғұрпын насихаттау күн тәртібіндегі мәселе. Жалпы табиғи материалдардан бұйымдар жасаудың жаңаша әдіс-тәсілдерін енгізу өнерін зерттеу барысында оның түрлері, жасалу жолдары айтылған.

Адам қоғам үшін табиғи материалдардан бұйымдар жасау өнерінің жасалуын зерттей келе, қолөнер байлығымыз екенің білдік.

Табиғи заттардың адам баласына тигізер әсері мол. «Өнерлінің алтыны қолында, байлығы жатыр жолында» дегендей табиғи заттарды немесе тұтынуға жарамсыз заттарды пайдаға жарата білу қажет. Табиғи бір ғана нәрсені өңдеп сәндік бұйым шығару үшін ойын бір жүйеге келтіреді, жүйке қызметін ретке келтіруге, ашуды, қайғыны басуға ықпал етеді. Басқа да қасиеттері толып жатыр.

Оқушының дарынын жоғалтпай, жұлдызын сөндіріп алмай уақытылы танып, дамытып, құрметтеу, ұлт мақтанышы боларлықтай болу – ол әрбіріміздің міндетіміз.

Ұрпақтарымызға ұмыт болып бара жатқан осы қолөнер туындысын таныстырып, қолөнер, сурет, архитектура және өндіріс салаларына ендіріп қана қоймай, осы өнерді қайта жаңғырту біздің мақсатымыз.

**IV. Пайдаланған әдебиет тізімі:**

1. Жүн өнімділігі. Опубликовано 23.02.2012 | Автор: [admin](http://referaty-v.kz/author/admin)
2. Қой шаруашылығыУикипедия — ашық энциклопедиясынан алынған мәлімет
3. Қойдың жүні кәдеге жарайды. Гүлнар Жұмабайқызы Опубликовано  28.03.2014 19:22
4. <http://www.elarna.com/koru_kk.php?id=248191&tur=5#ixzz3Iq6STvNx>   
   <http://www.elarna.com/video.php>
5. Банзрачч Д, Даваажаиц Ц. Бэлчээр ашиглах арга. – Уланбатыр,1960.
6. Ақымерұлы Орынбай. Тоқты бағу тербелісі. – Өлгий 1982, 55б б.

8.  Қой жүнінің емдік қасиеті.Ахмет Тоқтабай тарих ғылымдарының докторы, профессор

9. Киіз көйлек киесізбе? Әсел Хайрула.7 наурыз 2013 |

10. <http://tarbagatay.vko.gov.kz/kz/>КакимаСыдықова, А.Байқыдыров атындағы саз мектебі директорының тәрбие ісі жөніндегі орынбасары.

11. Вопросы изучения истории и культурного наследия Казахстана (сборник). А.,1998.

12. Т.К. Басенов. Прикладное искусство Казахстана. А., 1958.

13. С.М. Дудин. Киргизский орнамент. М – Л., 1925.

14. Қ. Мұқанов. Жүннен жасалған бұйымдар. А., 1990.

Аннотация на 3 языках

В аннотайии указывается тема и суть работы в 3-4-х предложениях на 3 языках

**На научный проект Долдашевой Жибек,ученицы 8 класса**

**ГУ «Аманкарагайская средняя школа им. Н. Островского отдела образования акиматаАулиекольского района»**

**На тему:** «**Қой жүні - қазақ халқының тұрмысында.»**

Научный проек направлен на разработку рекомендаций по .........

В теоритическом разделе раскрыты теоретико-методические аспекты......

В часности,отражены роль,сущность и развитие....

В аналитико-конструктивной части выявлены особенности.........

исследован уровень использования элементов ............. в ., предложены

рекомендации по ........................совершенствованию, а также приведены

результаты анкетного опроса.....................

Отзыв научного руководителя (не подшивается)

**Н.Островский атындағы**

**Аманқарағай орта мектебі» ММ 8 – сынып оқушысы**

**Долдашева Жібектің тақырыбы:**

**«Қой жүні - қазақ халқының тұрмысында.»**

**атты ғылыми зерттеу жұмысына**

**ПІКІР**

Долдашева Жібектің«Қой жүні - қазақ халқының тұрмысында» тақырыбындағы ғылыми жұмысының мақсаты –халықтық қолөнерді жаңғырту, қазақтың киіз басу өнерінің қыр-сырын, ерекшелігін, одан жасалатын заманауи эксклюзивті-дизайнерлік  дүниелерді Қазақстанның қалаларына, шетелдерге таныту.

Зерттеу жұмысыұмтылып бара жатқан бұйымдарды, ұлт мұраларын жаңғыртып жаңа технология жемісімен қайта қолданысқа енгізу жайында көптегенмәлімет береді,сондай – ақЖібекқазақ халқының қолөнерін қазіргі кез бен өткен дәуірдегі ұқсастығы мен айырмашылығын көрсетіп, таныстырады.

Көне бұйымдарды ұмытпай, оларды қазіргі заманға лайықтап, жаңа үлгіде жасап шығару және қолөнеріміздің шарықтауына үлесімізді қосуқазіргі таңдағы өзекті мәселелердің бірі болғандықтан, бұл жұмысты қазіргі жас жеткіншектердікиіз басу өнерінің қыр-сырынбілуге қызығушылығын тудыратын, үлгі боларлық жұмыс деп есептеймін.

Жібек - өте ізденімпаз, талантты, жауапкершілікті сезінетін шәкірт. Сондықтан мен ұстазы ретінде шәкіртімнен үлкен жетістіктер күтемін.

Оның жазған ғылыми жұмысы ғасырлар қойнауынан сыр шертетін бабалар еңбегінің жетістігі, яғни таңдай қақтырып, тамсандыратын тұрмыстық бұйымдар қолөнерінен туындаған мәселелерді шешуге өз үлесін қосатынына сенемін.

Пікір беруші: Жайлибаева Гүлшат Қалиқызы

«Н.Островскийатындағы

Аманқарағайорта мектебі» ММ қазақ тілі мен

әдебиеті пәні мұғалімі, ғылыми жетекшісі